**RESYME` OG SPØRSMÅL FRA DAGENS TALE, DATERT 07.03.2021**

**v/ menighetsrådgiver Kjell Birkeland**

**TEMA: «Å være med den Gud, som alltid er med deg»**

**Teksten er hentet fra;**

**1.Mos.1.27-28**

**1.Mos.2.18.-25**

**1. Mos.3.1-7**

**Matt 4.1-11**

Skapelsesberetningen viser at vi var villet av Gud. Han skapte menneske av støv og gav sin livsånde inn i det. Han ville være vår Gud, hjelper og beskytter.

Men mennesket lot seg friste til å være noe annet De ville selv bli Gud.

Det handler ikke bare om fristelse av materielle ting, men utfordringen hos fristeren er at han slår tvil om Guds eksistens; «har Gud virkelig sagt»

Jesus godtok ikke djevelens premisser da han ble fristet etter 40 dagers faste (Matt.4). Han trengte ikke å bevis at han var Guds sønn, for han **er** Guds sønn (Mark.1.11).

Fristeren ber oss bevise at vi er Gud barn. Det trenger vi ikke. Vi **er** Guds barn (Joh.3.16). Erkjennelsen av at vi er støv og utilstrekkelige, kan være vanskelig for oss å akseptere, men Gud vet at vi er støv. Til tross for det, så elsker han oss med alle våre begrensninger.

Salmenes bok er den bok i bibelen som favner alt som innebærer det å være et menneske. Her møter vi mennesker i den store fortvilelse, i ensomhet, i glede, i sorg og i alle livets utfordringer. Det indre beskrives som et opprørt hav.

Gjennom ærlighet og åpenhet i bønn vil han ta oss i mot med alle våre begrensninger, for det er slik han har skapt oss. Har vi tillit til Ham, så vil han gå med oss gjennom alt det som er vanskelig.

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.